Jörðin Fell stendur við austari bakka lónsins . Jörðin verður boðin upp þann 4. mars næstkomandi . „ Málið er enn í vinnslu , “ segir Einar . Í samtali við Viðskiptablaðið þann 18. desember síðastliðinn sagði Einar að hann hygðist bjóða í jörðina og vel kæmi til greina að fá fleiri til liðs við sig við að fjármagna verkefnið . „ Það sem vakir fyrir mér núna er að eignarhald á jörðinni komist í hendur eins lögaðila en ekki sundurslitins hóps , “ sagði Einar í samtali við Viðskiptablaðið . Á síðasta ári bauð Einar öðrum eigendum lóðarinnar 240 milljónir króna , en þeir þekktust ekki boðið . Einar áformar að reisa þjónustuskála á svæðinu og hefur hann þegar hafið undirbúning að honum , en hann hefur rekið ferðaþjónustu við Jökulsárlón frá árinu 2000 .